钦定古今图书集成/明伦汇编/官常典/第093卷 > 魏惠宪王恺
## 钦定古今图书集成/明伦汇编/官常典/第093卷 > 魏惠宪王恺

按《宋史》本传：“恺，庄文同母弟也。初补右内率府副率，
转右监门卫大将军、贵州团练使。孝宗受禅，拜雄武
军节度使、开府仪同三司，封庆王。庄文太子薨，恺次
当立，帝意未决，既而以恭王英武类己，竟立之。加恺
雄武保宁军节度使，追封魏王，判宁国府。妻华国夫
人韦氏特封韩、魏两国夫人，以示优礼。赐黄金三千”
两、白金一万两，命宰执设祖于《玉津园》。王登车，顾谓
《虞允文》曰：“更望相公保全。”比至镇，奏《朝天申节》，许之。
府长史上言欲与司马分治郡，俾王受成。恺奏曰：“臣
被命判府，今专委长史司马是处，臣无用之地，况一
郡置三判府，臣恐吏民纷竞不一，徒见其扰。长史司
马宜主钱谷讼谍，俾拟呈臣，臣依而判之，庶上下安，
事益易治。”又请增士人贡额，朝廷悉从之。恺究心民
事，筑圩田之𬯎圮者，帝手诏嘉劳之。淳熙元年，徙判
明州，辍属邑田租以赡学。得两岐麦，图以献。帝复赐
手诏曰：“汝劝课艺植，农不游惰，宜获瑞麦之应。”加恺
荆南集庆军节度使，行江陵尹，寻改永兴、成德军节
度使、扬州牧。七年，薨于明州，年三十五。帝素服发哀
于别殿，赠淮南武宁军节度使、扬州牧，兼徐州牧，谥
惠宪。王性宽慈，上皇雅爱之，虽以宗社大计出王于
外，然心每念之，赐赉不绝。讣闻，帝泫然曰：“向所以越
次建储者，正为此子福气差薄耳！”治二郡有仁声，薨
之日，四明父老乞建祠立碑，以纪遗爱。子二人：摅、柄。
摅早卒，柄无子，以希瞿子竑为嗣。